Երրորդ, գտնում ենք, որ խոցելի է նաև քննարկվող հոդվածի 1-ին մասում «հաշվի առնելով պատասխանատվությունը ապագա սերունդների հանդեպ» արտահայտությունը: Պատասխանատվություն եզրույթն իրավական հարթությունում օժտված է բովանդակային որոշակիությամբ, ինչը դրսևորվում է նաև ընթացիկ օրենսդրության մեջ: Մինչդեռ նշված արտահայտությունը ստեղծում է պատասխանատվության՝ որպես կարևորագույն իրավական կատեգորիայի ամորֆ ընկալում և որոշակի խզում ազգային օրենսդրության շրջանակներում ձևավորված ընդհանուր մոտեցումից: